इधर माउंटबेटन मो. अली जिन्ना, महात्मा गांधी, पंडित नेहरू आदि से मिलना शुरू करते हैं. वह चाहते हैं कि देश को आजादी बिना बंटवारे के मिल जाए. पर एक दिन माउंटबेटन को अहसास होता है कि बिना बंटवारे के मो.अली जिन्ना नहीं मानेंगे. उसी बीच पूरे देश में हिंदू मुस्लिम दंगे भड़क उठते हैं, जिन्हें शांत करने में अंग्रेज फौज असफल रहती है और फिर पूरी फिल्म में यह दिखाया गया है कि किस तरह देश का बंटवारा होता है. लार्ड माउंटबेटन व उनकी पत्नी खुद को अपने ही देश के शासकों द्वारा ठगा हुआ महसूस करते हैं. फिर लार्ड माउंटबेटन अपनी पत्नी व बेटी के संग मिलकर किस तरह दंगा पीड़ितों की मदद के लिए तत्पर नजर आते हैं. इसी दंगे की चपेट में आसिफ के कहने पर पिता के साथ लाहौर जा रही आलिया आती है. अंततः आलिया व जीत सिंह का मिलन होता है.